 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጣልያን ስደተኛታት ብቐሊሉ ንምጥራዝ ዘኽእላ ሕጊ ኣዊጃ 25 መስከረም 2018 ምንጪ ስእሊ, Reuters መግለጺ ስእሊ, በብዓመቱ ብኣሸሓት ዝቑጸሩ ስደተኛታት ብባሕሪ ሜዲትራንያን ናብ ጣልያን ይኣትዉ መንግስቲ ጣሊያን ስደትኛታት ብቐሊሉ ንምጥራዝን ኢጣሊያዊ ዜግነቶም ንምቕንጣጥን ዘኽእሎ ኣዋጅ ኣዊጁ በዚ ድማ ስደተኛታት ከም መጥቃዕትን ጾታዊ ድፍረትን ዝኣመሰሉ ገበናት ምስ ዝፍጽሙ ክጥረዙ ይኽእሉ ማለትዩ ቅድሚ ሕጂ ከምዚኦም ዝኣመሰሉ ገበናት ንዝፈጸሙ ንምጥራዝ ነዊሕ እዋን ዝወስድ መስርሕ ሕጊን ይግባያት ምጽባይ የድሊ ነይሩ ሚኒስተር ውሽጣዊ ጉዳያት ማተዮ ሳልቪኒ ነዚ ሓድሽ ሕጊ ንጣልያን ውሕስቲ ንምግባር ሓደ ስጉምቲ ንቕድሚትዩ ክብል ገሊጽዎ እዚ ስጉምቲዚ ገና ደገፍ ናይ ኣባላት ባይቶ ናይታ ሃገር ከድልዮዩ ብመሰረት እዚ ሓድሽ ሕጊ ብንግዲ ዕጸ ፋርስ ዝተኸሰሱ ሓተትቲ ዑቕባ ናይ ዑቕባ ሕቶኦም ክንጸግዩ ኢሉ ሚስተር ሳልቪኒ እቲ ሚኒስተር እቲ ብየማናዊያን ሊግን ኣንጻር ምምሕዳር ዝኾነ ፋይፍ ስታር ሙቭመንትን ዝቖመ ልፍንታዊ መንግስቲ ኣብ ዝሃለፈ ወርሒ ሰነ መንግስቲ ድሕሪ ምምስራቱ ኣንጻር ስደተኛታት ኣብ ዝግበር ጎስጓሳት ዓቢ ተራ ክጻወት ጸኒሑሎ ምስ ኣዋፈርቲ ኣብ ሓደጋ ዝወደቑ ስደተኛታት ዘድሕና ማራኽብውን ብተደጋጋሚ ክራጸም ጸኒሑሎ ኣብ ዝሃለፈ ወርሒውን 150 ስስደተኛታት ዝሃዘት መርከብ ኣብ ደሴት ሲሲሊ ኣይትኣቱንያ ብምባል ኣብ ቅሉዕ ምፍጣጥ ኣትዩ ነይሩ በዚ ጉዳይዚ ድማ ኣብ ትሕቲ መርመራ ኣትዩ ኣሎ ኣብ ተመሳሳሊ ምዕባለታት ኣብ ማእከላይ ባሕሪ መዲተራንያን ክተሰርሕ ዝጸንሐት ኣኳሪየስ ተባሂላ እትፍለጥ መርከብ ናይ መንቀሳቐሲ ፍቓዳ ብምስራዙ ናይ መጻኢ ምንቅስቓሳ ኣብ ሓደጋ ወዲቑሎ ምንጪ ስእሊ, AFP መግለጺ ስእሊ, መርከብ ኣኳርየስ ካብቲ ወፊራቶ ዘላ ምስ ተመልሰት ድማ እቲ ናይ ፓናማ ናይ ባሕሪ መለለዪ ባንዴራኣ ከተውርድ ክትግደድያ ብዘይመተካኣታ ባንዴራ ድማ ተመሊሳ ናብ ባሕሪ ክትወፍር ኣይክትክእልንያ ንሳ ካብ ሊቢያ ንኤውሮጳን ንምስጋር ከተገልግል ዝጸንሐት ናይ መወዳእታ ብብሕቲ እትውነን መርከብያ ነይራ ኣብዚ እዋንዚ ድማ ስደተኛታት ሒዛ ናብ ወደብ ማርሰ ናይ ፈረንሳ ኣቕኒዓላ እተን ንዓኣ ዘንቀሳቕሳ ትካላት ግብረ-ሰናይ መንግስቲ ጣልያን እቲ ስጉምቲ ንኽውሰድ ኣብ ልዕሊ ፓናማ ጸቕጢ ብምግባሩ ወቒሰንኦ እተን ክልተ ነታ መርከብ ዝተኻረያ ትካላት ግብረ-ሰናይ ሓካይም ብዘይ ዶብን ሶስ መዲተራኒን ብዛዕባቲ ውሳነ ብበዓል ስልጣን ማሪታይም ፓናማ ብቐዳም ከምዝተሓበረን ገሊጸን እቲ በዓል ስልጣን ማሪታይም እታ መርከብ ንመንግስቲ ፓናማ ናይ ፖለቲካ ጸገም ኮይናቶ ጸኒሓያ ከምዝበለ ይፍለጥ ሰበ-ስልጣን ጣልያን ድማ ህጹጽ ውሳነ ክወስድ ክሓትዎ ከምዝጸንሑ ሶስ መዲተራኒ ሓቢሩ እቲ ቅድሚ ሕጂ ነተን ናይ ረዲኤት መራኽብ ንስደተኛታት ኣገልግሎት ታክሲ ዝህባ መራኽብየን ክብል ዝገለጸን ሚኒስተር ውሽጣዊ ጉዳያት ጣሊያን ማተዮ ሳልቪኒ ሃገሩ ኣብ ልዕሊ ፓናማ ጸቕጢ ከምዘይገበረት ሓቢሩ ናይ ፓናማ ዓለም-ለኻዊ መእተዊ ኮድ ናምበር ቴለፎንውን ከምዘይፈልጦውን ብሰንበት ብመንገዲ ትዊተር ሓቢሩ ብመሰረት ጸብጻባት ሕቡራት ሃገራት ኣብ 2018 ጥራይ ልዕሊ 1,700 ስደተኛታት ናብ ኤውሮጳ ክሰግሩ ኣብ ዝፈተንሉ እዋን ሞይቶም መርከብ ኣኳሪየስ ካብ መጋቢት 2016 ክሳብቲ ናይ እገዳ ስምዕታ ዝተዋህበትሉ ወርሒ ነሃሰ ኣብቲ ቦታ ክትሰርሕ ጸኒሓላ ቅድሚ ሕጂ ክሳብ ዝሃለፈ ወርሒ ነሃሰ ኣብ ትሕቲ ምምሕዳር ማሪታይም ናይ ጂብራልታ ተመዝጊባያ ትንቀሳቀስ ነይራ ዳሕራይ ግን ናይ ክልከላ ውሳነ ምስተገበረላ ኣብ ትሕቲ ፓናማ ተመዝጊባ ክትንቀሳቐስ ጸኒሓ እቶም ነታ መርከብ ዘስርሕዋ ትካላት እታ መርከብ ኣብ ተልእኾ እንከላያ እቲ ናይ እገዳ ውሳነ መጺእዎም ኣብ ክልተ ጀላቡ ተሳፊሮም ኣብ ሓደጋ ወዲቖም ዝነበሩሞ ዘድሓንዎም 58 ስደተኛታት ጽዒና ከምዘላ ድማ ሓቢሮም እተን ትካላት ግብረ-ሰናይ ብሕጊ ማሪታይም ተቐዪደን ክሰርሓ ከምጸንሓ ድሕሪ ምግላጽ እቲ ኣብ ልዕሊአን ዝተወስደ ስጉምቲ ብኣማኢት ንዝቑጸሩ ሰባት ንሞት ምኹናን ማለትዩ ብምባል ብሓባር ኣብ ዘውጽእኦ መግለጺ ነጺገንኦ መንግስታት ኤውሮጳ ኣብቲ ጉዳይ ኢደን ብምእታው ንሰበ-ስልጣን ፓናማ ብምእማን ይኹን ወይ እታ መርከብ ሓድሽ መለለዪ ባንዴራ ተዋሂቡዋ ስራሓ እትቕጽለሉ መንገዲ ከናድያ ድማ ተማሕጺነን ኣለዋ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 